**Ulf Hjalmar Ed Kristersson** (født 29. desember 1963 i Lund i Malmöhus län) er en svensk politiker, siviløkonom og forfatter. Han har siden 18. oktober 2022 vært Sveriges statsminister. Han har vært partileder for Moderaterna siden 2017. Han var sosialforsikringsminister i Fredrik Reinfeldts regjering fra 2010 til 2014.

Kristersson under ett møte med Det europeiske folkeparti 2018.

Bakgrunn, karriere utenfor politikken
-------------------------------------

Kristersson bodde i sin hjemby Lund frem til femårsalderen. Han er oppvokst i Torshälla utenfor Eskilstuna og er sønn av økonom Lars Kristersson (1938–2015) og adjunkt Karin Kristersson (født Axelsson 1938).

Han gikk på videregående skole i Eskilstuna, hvor han var ferdig i 1983. Han utførte deretter verneplikt som troppssjef i 1983–1984 på S 1 i Enköping. Han flyttet senere til Uppsala for å studere forretningsøkonomi og samfunnsøkonomi på Uppsala universitet. Han ble uteksaminert der i 1992. I løpet av studiet var han også aktiv i Södermanlands-Nerikes Nation, og var blant annet programsekretær. I mai 2013 ble han æresmedlem i Nationen.

Kristersson er bosatt i Strängnäs, og har vært gift med Birgitta Ed siden 1991. Paret har tre døtre sammen som er adoptert fra Kina. Ed har jobbet som PR konsulent, men startet i 2018 på en utdannelse for å bli prest.

Kristersson var markedsføringsleder for Timbro Publisher (1995–1998), parallelt med hans arbeid som riksdagmedlem av riksdagen. I 1994 lanserte han boken «Non-working Generation». I boken argumenterer han mot den svenske modellen og velferdsstaten, som han sammenligner med apartheid, og han anser at folk blir presset inn i passivitet.

I perioden 2000–2002 arbeidet Kristersson som kommunikasjonsdirektør hos IT-firmaet Connecta i Stockholm.

Kristersson var styreleder i Adoptionscentrum fra 2003–2005.

Politiker
---------

Kristersson var kommunalråd i Strängnäs kommune fra 2002 til 2006.

Han var sosialforsikringsminister i Fredrik Reinfeldts regjering fra 2010 til 2014.

Den 1. september 2017 annonserte Kristersson at han sto til valgkomiteens disposisjon for å etterfølge Anna Kinberg Batra som partileder for Moderaterna. Den 21. september 2017 ble han nominert av en valgkomité som den nye partilederen, for 1. oktober 2017 å tiltre i stillingen som partileder.

Riksdagsvalget 11. september 2022 medførte at Sverigedemokraterna, Moderaterna, Kristdemokraterna og Liberalerna fikk flertall med til sammen 176 representanter mens regjeringspartiet Socialdemokraterna og støttepartiene Miljöpartiet, Vänsterpartiet og Centerpartiet fikk 173 representanter og mistet sitt flertall. Riksdagens talman ga Kristersson i oppdrag å sondere mulighetene for å danne ny regjering. Den 17. oktober 2022 valgte Riksdagen Kristersson som ny statsminister. Ulf Kristerssons regjering bestående av Moderaterna, Kristdemokraterna og Liberalerna etterfulgte Magdalena Anderssons regjering 18. oktober 2022.

Referanser
----------

1. 1 2   Sveriges befolkning 1990, oppført som Kristersson, Ulf Hjalmar, besøkt 12. september 2021[Hentet fra Wikidata]
2. 1 2   Sveriges riksdag person-ID 0222691314314, besøkt 25. mai 2022[Hentet fra Wikidata]
3. ↑   Sveriges befolkning 2000, oppført som Kristersson, Ulf Hjalmar, besøkt 30. august 2022[Hentet fra Wikidata]
4. ↑  «Ledamöter & partier - Riksdagen». *riksdagen.se* **(svensk)**. Besøkt 16. desember 2018.
5. ↑  Nyheter, S. V. T. (11. august 2022). «Sverige får en ny regering». *SVT Nyheter* **(svensk)**. Besøkt 18. oktober 2022.
6. ↑  «Född i Lund, gillar Kent, gjort milen på 43.04. Här är allt du inte visste om Ulf Kristersson».
7. 1 2 3 4  "CV: Ulf Kristersson". *moderaterna.se*. Besøkt 10. september 2018.
8. ↑   **(svensk)** .  Manglende eller tom `|tittel=` (hjelp)
9. ↑  "Birgitta Eds liv". *Expressen*. Besøkt 10. september 2018.
10. ↑   **(svensk)** .  Manglende eller tom `|tittel=` (hjelp)
11. ↑  "Tidslinje: Det här är Ulf Kristersson". Sydsvenskan. Besøkt 7. august 2018.
12. 1 2   **(svensk)** .  Manglende eller tom `|tittel=` (hjelp)
13. ↑  Di (1. september 2017). «Kristersson kandiderar till M-ledare» **(svensk)**. Di.se.
14. ↑  "Ulf Kristersson föreslås bli ny M-ledare". *Aftonbladet*. Besøkt 21. september 2017.
15. ↑  Riksdagsförvaltningen. «Ulf Kristersson godkändes som statsminister». *www.riksdagen.se* **(svensk)**. Besøkt 18. oktober 2022.
16. ↑  «Talmannen gir sonderingsoppdrag til Ulf Kristersson • Nordic News». *Nordic News*. 26. september 2022. Besøkt 13. oktober 2022.
17. ↑  NRK (17. oktober 2022). «Ulf Kristersson statsminister i Sverige». *NRK* **(norsk nynorsk)**. Besøkt 17. oktober 2022.

Eksterne lenker
---------------

* (en) Ulf Kristersson – kategori av bilder, video eller lyd på Commons Rediger på Wikidata
* Ulf Kristersson på Twitter Rediger på Wikidata

* Ulf Kristersson på Instagram Rediger på Wikidata
* (sv) Ulf Kristersson hos Sveriges riksdag Rediger på Wikidata


|  |  |  |
| --- | --- | --- |
| Forgjenger:**Beatrice Ask** | **Moderata Ungdomsförbundets förbundsordförande**(1989–1992) | Etterfølger:**Fredrik Reinfeldt** |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Prabook **·** Nationalencyklopedin **·** BIBSYS **·** VIAF **·** LCCN **·** ISNI **·** LIBRIS
 |